Ego, in Dei nomine, Walterius, dono Deo et sanctis apostolis ejus Petro et Paulo campum qui conjacet in Carnedo Monte, terminatum a mane et a meridie terra Sancti Petri, a sero terra Aimonis et Sancti Petri; item in Vabre silva medietatem meæ partis: et faciant rectores predicti loci ab hac die quicquid facere voluerint. S. Walterii, qui fieri et firmare jussit. S. Rotbaldi. S. Bernardi. S. Stephani. S. Rotgerii. S. Tetberti. S. Duranni. Actum Cluniaco publice, regnante Rotberto rege anno V.